open-index/open-wikipedia-markdown huggingface dataset:
ความคล้ายคลึงทางเคมี

**ความคล้ายคลึงทางเคมี** () หมายถึง คุณสมบัติทางอิเล็กตรอนที่สารเคมีต่างชนิดกันสามารถรวมกันเป็นสารประกอบได้

อย่างไรก็ตามหนังสือ *Thermodynamics and the Free Energy of Chemical Reactions* ของ Gilbert N. Lewis และ Merle Randall ได้ส่งผลให้ คำว่า "พลังงานเสรี" ถูกใช้แทน "chemical affinity"

## อ้างอิง

## แหล่งข้อมูลอื่น
* Chemical Affinity and Absolute Zero - 1920 Nobel Prize in Chemistry Presentation Speech by Gerard de Geer
* Elements, Principles and the Narrative of Affinity – Essay Review

หมวดหมู่:เคมีเชิงฟิสิกส์
แคมเบียม (แก้ความกำกวม)

**แคมเบียม** อาจหมายถึง
* วาสคิวลาร์แคมเบียม (Vascular cambium) เป็นแคมเบียมที่สร้างเนื้อเยื่อลำเลียงชุดใหม่
* คอร์กแคมเบียม (Cork cambium) เป็นแคมเบียมที่สร้างเนื้อเยื่อคอร์ก

หมวดหมู่: เนื้อเยื่อพืช
ซีซีทีวี 9

**ซีซีทีวี 9** () เป็นช่องสารคดีของสถานีโทรทัศน์ซีซีทีวี ออกอากาศครั้งแรกเมื่อวันที่ 1 มกราคม พ.ศ. 2554 เวลา 7.00 น. (เวลาในประเทศไทย) แทนช่อง CCTV-News (หรือ CCTV-9 เดิม) ช่องรายการข่าวภาคภาษาอังกฤษเมื่อเดือน กรกฎาคม ที่ผ่านมา ช่องนี้แบ่งออกเป็นออกอากาศในประเทศจีนและและระบบนานาชาติ

## รายการที่ออกอากาศ
หลังจากการเปิดตัวช่องจะออกอากาศ 4 ชั่วโมงต่อวัน (ภาษาอังกฤษ 3 ชั่วโมง) โปรแกรมการออกอากาศช่วงไพรม์ไทม์ ได้แก่

*20.00 - 20.30 : ภูมิศาสตร์
*20:30 - 21:00 : ภาพถ่ายแห่งกาลเวลา
*21:00 - 22:00 : ความรู้ทั่วไปของสารคดี (ภาษาอังกฤษไม่มีระยะเวลาดังกล่าว)
*22:00 - 23:00 : สารคดีคลาสสิก
*23:00 ถึง 24:00 น. : ตำนานของประวัติศาสตร์การค้นพบ

## แหล่งข้อมูลอื่น
*เว็บไซต์อย่างเป็นทางการ 
*คลิปการเริ่มออกอากาศครั้งแรกของ CCTV-9

9
นา แท-จู

**นา แท-จู** (; ) เป็นแชมป์เทควันโดระดับประเทศชาวเกาหลีใต้ โดยเคยเป็นแชมป์เทควันโดสายพูมแซ จากการแข่งขันชิงแชมป์เทควันโด KNSU ครั้งที่ 4 และแชมป์เทควันโดจากการแข่งขันชิงแชมป์เทควันโดระดับมหาวิทยาลัยดองกา ครั้งที่ 3 และเคยมีผลงานในภาพยนตร์เรื่อง HERO ปัจจุบัน เขารับบทเป็น แทยัง ในภาพยนตร์เรื่อง *[[วอนโดนเตะ!!]]*  โดยก่อนถ่ายทำภาพยนตร์ชุดดังกล่าวเขาได้ทำการฝึกซ้อมที่สตูดิโอในกรุงเทพอย่างทุ่มเท โดยมีการถ่ายทำจริงในแถวย่านรังสิต ซึ่งต้องแสดงความสามารถด้านการต่อสู้ที่เน้นด้านความคล่องแคล่วว่องไว

## ดูเพิ่ม
* *[[วอนโดนเตะ!!]]*
* เทควันโด

## อ้างอิง

## แหล่งข้อมูลอื่น
* แถลงข่าว

หมวดหมู่:นักแสดงภาพยนตร์ชายชาวเกาหลีใต้
หมวดหมู่:นักเทควันโดชาวเกาหลีใต้
หมวดหมู่:บุคคลจากโซล
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:นักแสดงชายจากโซล
ความน่าจะเป็นมีเงื่อนไข

**ความน่าจะเป็นมีเงื่อนไข** หรือ **ความน่าจะเป็นแบบมีเงื่อนไข** (conditional probability) คือ ความน่าจะเป็นของเหตุการณ์หนึ่งที่มีความเกี่ยวข้องกับอีกเหตุการณ์หนึ่ง โดย P(A|B) หมายถึงความน่าจะเป็นของเหตุการณ์ A เมื่อรู้ว่าเกิดเหตุการณ์ B

## อ้างอิง

หมวดหมู่:ทฤษฎีความน่าจะเป็น
หมวดหมู่:อัตราส่วนทางสถิติ
หมวดหมู่:ความน่าจะเป็นมีเงื่อนไข
ภาวะขาดการนอนหลับ

**ภาวะขาดการนอนหลับ** () หรือ **การนอนหลับไม่เต็มอิ่ม** () เป็นภาวะที่นอนหลับพักผ่อนไม่เพียงพอ ไม่ว่าเรื้อรัง (chronic) หรือเฉียบพลัน (acute)

การหลับไม่อิ่มเรื้อรัง ทำให้เกิดความล้า (fatigue), ความง่วงซึมในเวลากลางวัน (daytime sleepiness), ความซุ่มซ่าม (clumsiness) ตลอดจนน้ำหนักลด และน้ำหนักเพิ่ม นอกจากนี้ ยังส่งผลกระทบอย่างร้ายแรงต่อระบบสมองและการรับรู้จดจำ และจากการทดลองกับสัตว์ในห้องปฏิบัติการ พบว่า สัตว์ทดลองที่หลับไม่อิ่มติดต่อกันเป็นเวลานาน ถึงแก่ความตายในที่สุด

ไม่มีมนุษย์คนใดสามารถงดเว้นการนอนหลับติดต่อกันเป็นห้วงเวลายาวนานได้ เว้นแต่ป่วยเป็นภาวะนอนไม่หลับอย่างร้ายแรงในวงศ์ตระกูล (fatal familial insomnia) นอกจากนี้ มนุษย์ก็ยังไม่สามารถเลี่ยงความง่วงได้ แม้เป็นความง่วงช่วงสั้น&hairsp;ๆ ก็ตาม

## อ้างอิง

หมวดหมู่:การนอน
ทีเอ็นที (แก้ความกำกวม)

**TNT** หรือ **T.N.T.** อาจหมายถึง

* ไตรไนโตรโทลูอีน สารเคมีที่เป็นองค์ประกอบสำคัญของวัตถุระเบิด
* TNT N.V. บริษัทขนส่งข้ามชาติของดัชต์
## โทรทัศน์
* สถานีโทรทัศน์ในออสเตรเลีย
* ช่องโทรทัศน์ในสหรัฐอเมริกา
ดูมากา ฟรานชิส

**ดูมากา ฟรานซิส อีฟีอันยี** เกิดเมื่อวันที่ 3 สิงหาคม พ.ศ. 2532 เป็นนักฟุตบอล ชาวไนจีเรีย ขณะนี้เขาลงเล่นให้กับ สโมสรฟุตบอลจังหวัดปัตตานี

## อาชีพ
ฟรานซิส เคยเล่นให้กับ อ็อกธาร์ ยูไนเต็ด ใน เมียนมาร์พรีเมียร์ลีก
หลังจากนั้นก็ลงเล่นให้กับ โพรเทจ เอสพ์เซ็น ใน สิงคโปร์ ก่อนที่ล่าสุดได้ย้ายมาอยู่กับ ปัตตานี เอฟซี

## อ้างอิง

หมวดหมู่:บุคคลที่เกิดในปี พ.ศ. 2532
หมวดหมู่:บุคคลที่ยังมีชีวิตอยู่
จิล วาเลนไทน์

**จิล วาเลนไทน์** ( ) เกิดเมื่อ 14 กุมภาพันธ์ ค.ศ. 1974 เป็นตัวละครในบันเทิงคดีในแฟรนไชส์*[[เรซิเดนต์อีวิล]]* (ไบโอฮาซาร์ด ในญี่ปุ่น) ของแคปคอม จิลเปิดตัวครั้งแรกใน ค.ศ. 1996  เป็นตัวเอกของวิดีโอเกม*[[เรซิเดนต์อีวิล (วิดีโอเกม)|เรซิเดนต์อีวิล]]*ภาคแรก ซึ่งเธอเป็นสมาชิกของหน่วยพิเศษสหรัฐอเมริกาชื่อ สตาส์ (STARS) ติดอยู่ในคฤหาสน์กับเพื่อนคู่หูของเธอ คริส เรดฟิลด์ จิลปรากฏในเกมเรซิเดนต์อีวิลหลายเกม ได้แก่ *[[เรซิเดนต์อีวิล 3: เนเมซิส]]* *[[เรซิเดนต์อีวิล: ดิอัมเบรลลาโครนิเคิลส์]]* *[[เรซิเดนต์อีวิล 5]]* และ*[[เรซิเดนต์อีวิล: เรเวเลชันส์]]* โดยเธอเป็นอริกับบริษัทอัมเบรลลาคอร์ปอเรชัน และเหล่าสมุนของมัน จิลยังเป็นสมาชิกผู้ก่อตั้งและคนงานภาคสนามคนสำคัญขององค์กรสหพันธ์การประเมินความปลอดภัยจากการก่อการร้ายชีวภาพ (BSAA หรือ **B**ioterrorism **S**ecurity **A**ssessment **A**lliance) 

จิลเป็นที่ชื่นชอบของนักวิจารณ์ที่บรรยายเธอว่าเป็น "ตัวอย่างคลาสสิก" ของตัวละครจากเกมสยองขวัญ และอยู่ในรายชื่อตัวละครยอดเยี่ยมหลายแหล่ง เธอยังถือว่าเป็นหนึ่งในตัวเอกผู้หญิงจากวิดีโอเกมที่มีเสน่ห์ดึงดูดที่สุด และกลายเป็นมีมจากวิดีโอเกม จิลในแบบฉบับภาพยนตร์รับบทโดย เซียนนา กิลเลอรี และไม่อิงตัวละครในเกม เธอแสดงครั้งแรกเป็นตัวเอกร่วมในภาพยนตร์*[[ผีชีวะ 2 ผ่าวิกฤตไวรัสสยองโลก]]* ปรากฏเป็นช่วงสั้น ๆ ในภาพยนตร์*[[ผีชีวะ 4 สงครามแตกพันธุ์ไวรัส]]* และกลับมาเป็นตัวเอกหลักในภาพยนตร์*[[ผีชีวะ 5 สงครามไวรัสล้างนรก]]*

## อ้างอิง

หมวดหมู่:ตัวละครในเรซิเดนต์อีวิล
หมวดหมู่:ตัวละครชาวอเมริกันในวิดีโอเกม
หมวดหมู่:ตัวละครชาวอเมริกันเชื้อสายญี่ปุ่น
หมวดหมู่:อินเทอร์เน็ตมีม
หมวดหมู่:วิดีโอเกมมีม
หมวดหมู่:สัญลักษณ์นำโชควิดีโอเกม
หมวดหมู่:บอสวิดีโอเกม
หมวดหมู่:ตัวละครภาพยนตร์ไซไฟ
หมวดหมู่:ตัวละครภาพยนตร์สยองขวัญ
หมวดหมู่:ตัวละครที่เป็นนักล่าซอมบี
หมวดหมู่:ตัวละครที่เป็นทหาร
หมวดหมู่:ตัวละครที่เป็นเจ้าหน้าที่สหประชาชาติ
หมวดหมู่:ตัวละครที่เป็นผู้รอดชีวิตเพียงผู้เดียว
หมวดหมู่:ตัวละครวิดีโอเกมที่อิงจากบุคคลจริง
หมวดหมู่:ตัวละครหญิงในวิดีโอเกม
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2539
ลำเชิงไกร

**ลำเชิงไกร** หรือ **ลำเชียงไกร** เป็นลำน้ำสายสำคัญสายหนึ่งของจังหวัดนครราชสีมา มีต้นกําเนิดจากเทือกเขาสันปันน้ำระหว่างลุ่มน้ำมูลและลุ่มน้ำป่าสัก โดยมีพื้นที่ลุ่มน้ำประมาณ 2,948 ตร.กม. และมีปริมาณน้ำท่าตามธรรมชาติประมาณปีละ 263 ล้าน ลบ.ม. หรือประมาณร้อยละ 1.35 ของปริมาณน้ำท่าตามธรรมชาติทั้งหมดของลุ่มน้ำมูล

## เขื่อนและอ่างเก็บน้ำ
เขื่อนหรืออ่างเก็บน้ำที่สำคัญในลุ่มน้ำลำเชิงไกร ได้แก่

## เหตุการณสำคัญ
### น้ำท่วมใหญ่ ปี 2564
ปลายปี พ.ศ. 2564 เกิดพายุฝนตกหนัก จนมีปริมาณน้ำฝนจำนวนมากบริเวณลุ่มน้ำลำเชียงไกร ทำให้น้ำทะลักเข้าท่วมบ้านเรือนประชาชน และพื้นที่การเกษตร และเกิดน้ำล้นอ่างเก็บน้ำหลักของลุ่มน้ำ
* **อ่างเก็บน้ำลำเชียงไกร ตอนบน** อำเภอด่านขุนทด มีปริมาณน้ำในอ่าง 11.924 ล้าน ลบ.ม. หรือ 141.95 % จากระดับเก็บกัก 8.40 ล้าน ลบ.ม.
* **อ่างเก็บน้ำห้วยปราสาทใหญ่** อำเภอด่านขุนทด มีปริมาณน้ำในอ่าง 9.029 ล้าน ลบ.ม. หรือ 103.78 % จากระดับเก็บกัก 8.70 ล้าน ลบ.ม.
* **อ่างเก็บน้ำหนองกก** อำเภอพระทองคำ มีปริมาณน้ำในอ่าง 3.50 ล้าน ลบ.ม. หรือ  117.96 % จากระดับเก็บกัก 2.97 ล้าน ลบ.ม. 
* **อ่างเก็บน้ำลำเชียงไกร ตอนล่าง** อำเภอโนนไทย มีปริมาณน้ำในอ่าง 41.96 ล้าน ลบ.ม. หรือ 151.49 % จากระดับเก็บกัก 27.70 ล้าน ลบ.ม.

จนกระทังวันที่ 26 กันยายน 2564 บริเวณอาคารระบายน้ำล้นปกติของอ่างเก็บน้ำลำเชียงไกร ตอนล่าง ซึ่งอยู่ระหว่างก่อสร้างได้ถูกกระแสน้ำกัดเซาะกำแพงปีกด้านขวาจนชำรุดทำให้มวลน้ำไหลเข้าท่วมท้ายลำน้ำอย่างรวดเร็ว เกิดความเสียหายเป็นบริเวณกว้าง และทำให้น้ำในอ่างเก็บน้ำลดลงอย่างรวดเร็ว

## อ้างอิง

## ดูเพิ่ม
* แม่น้ำมูล

เชิงไกร‎
ชัมปง

thumb|จัมปงของร้านชิไกโร
[thumb|จัมปงของร้าน[ริงเงอร์ฮัต]]
**ชัมปง** () เป็นบะหมี่น้ำชนิดหนึ่งของญี่ปุ่น ชาวจีนอยู่ในนางาซากิเป็นผู้คิดค้น ชัมปงต้องใส่หลาย ๆ อยาง เนื้อหมู กุ้ง ปลาหมึก คามาโบโกะ หอย ผัก และบางครั้งจะมีข้าวโพด 

หมวดหมู่:จังหวัดนางาซากิ
หมวดหมู่:อาหารจากเส้นของญี่ปุ่น
หมวดหมู่:อาหารจีนแบบญี่ปุ่น
เทรนต์ เบเรตตา

**เกรโกรี มารัสคิวโล** (Gregory Marasciulo); 30 มีนาคม ค.ศ. 1987 เป็นนักมวยปล้ำอาชีพชาวอเมริกันที่เคยสังกัด WWE, New Japan Pro Wrestling (NJPW) และ Ring of Honor (ROH)

เขาเปิดตัวครั้งแรกกับ WWE ในปี 2009 โดยจับคู่กับ Caylen Croft ในนาม The Dudebusters มีหน้าที่เป็นที่รองตีนของคู่แทกทีมอื่นๆ โดยกลุ่มนี้มีสถิติชนะนานๆครั้ง แพ้ถี่ยิบ จนกระทั่ง Croft ออกจาก WWE ไปในปี 2010 ทำให้ Barreta ได้ปล้ำเดี่ยวๆ เป็นครั้งแรกในช่วงสั้นๆ แล้วก็ลงไปเล่นลีกแทกทีมในรายการ Superstars ซึ่งทีมของ Barreta ก็แพ้รวดอีกตามเคย แล้วก็แตกทีมไปเงียบๆ

ในปี 2012 เขามีโอกาสได้ออกรายการหลักอีกครั้งในรอบ 1 ปี โดยมีค่าตอบแทนเป็น RKO จาก Randy Orton เนื่องจากยุ่งไม่เข้าเรื่อง และเป็นครั้งสุดท้ายที่เขาออกจอหลักของ WWE หลังจากนั้นก็ไม่มีบทอะไรอีก จนกระทั่งปี 2013 ได้มีปัญหากับ Kofi Kingston แล้วก็โดนไล่ออกจาก WWE ในที่สุด ก่อนจะย้ายไปสังกัด NJPW ซึ่งในช่วงเทศกาลเทกระจาดนักมวยปล้ำปี 2014 เขาก็ออกมาแขวะ Kofi ทางทวิตเตอร์อีกด้วย

ตลอดระยะเวลา 4 ปีใน WWE เขาถือเป็นนักมวยปล้ำลีกแทกทีมที่อาภัพมาตลอด ซึ่งเขาแทบจะไม่มีบทออกจอหลักเลย และทุกครั้งที่เขามีบทใน Superstars มักจะเป็นฝ่ายแพ้รัวๆ แล้วก็หายไปแบบเงียบๆ แถมยังมีปัญหากับคนอื่นที่หลังฉากบ่อยครั้งจนโดนไล่ออก กว่าจะตั้งตัวได้จริงๆ ก็เป็นช่วงที่เจ้าตัวสังกัด NJPW แล้ว ต่อมาได้สังกัดค่ายที่เพิ่งเปิดตัวใหม่อย่าง AEW ในปี 2019

## แชมป์และรางวัล
* **[[Dragon Gate USA]]**
** Open the United Gate Championship (1 time) – with Anthony Nese and Caleb Konley1
** Six Man Tag Team Tournament (2014) – with Anthony Nese and Caleb Konley
* **Empire State Wrestling**
** Ilio DiPaolo Memorial Cup (2013)
* **[[Florida Championship Wrestling]]**
** FCW Florida Tag Team Championship (2 times) – with Caylen Croft (2) and Curt Hawkins (1)2
* **[[Full Impact Pro]]**
** FIP World Heavyweight Championship (1 time)
* **[[New Japan Pro Wrestling]]**
** IWGP Junior Heavyweight Tag Team Championship (4 times) – with Rocky Romero
**NEVER Openweight 6-Man Tag Team Championship (1 time) – with Tomohiro Ishii and Toru Yano
** Super Jr. Tag Tournament (2016) – with Rocky Romero
* **New York Wrestling Connection**
** NYWC Heavyweight Championship (1 time)
** NYWC Hi-Fi Championship (3 times)
** NYWC Tag Team Championship (1 time) – with Maverick
** NYWC Hall of Fame (2017)
* **[[Pro Wrestling Guerrilla]]**
** Dynamite Duumvirate Tag Team Title Tournament (2014) – with Chuck Taylor
* ***[[Pro Wrestling Illustrated]]***
** Ranked No. 91 of the top 500 singles wrestlers in the *[[PWI 500]]* in 2017
* **[[Westside Xtreme Wrestling]]**
** wXw World Tag Team Championship (1 time) – with Matt Striker
***WrestleCircus**
**Big Top Tag Team Championship (1 time) – with Rocky Romero

1 When Nese and Konley won the title, Barreta could defend the title with either of them under the Freebird Rule.
2 When Croft and Hawkins won the title, Barreta could defend the title with either of them under the Freebird Rule.

## อ้างอิง

## แหล่งข้อมูลอื่น
*Global Force Wrestling profile 
*New Japan Pro Wrestling profile 
*Online World of Wrestling profile

หมวดหมู่:บุคคลจากรัฐนิวยอร์ก
หมวดหมู่:นักมวยปล้ำอาชีพชาวอเมริกัน
ประเทศไทยในเอเชียนบีชเกมส์ 2010

**ประเทศไทย** เข้าร่วมการแข่งขันกีฬาเอเชียนบีชเกมส์ 2010 ค.ศ. 2010 (พ.ศ. 2553) จะจัดขึ้นที่ กรุงมัสกัต โอมาน ระหว่างวันที่ 8 ธันวาคม ถึง 16 ธันวาคม พ.ศ. 2553 ซึ่งคณะกรรมการโอลิมปิกแห่งประเทศไทย ได้ส่งตัวแทนนักกีฬาทีมชาติไทยไปทำการแข่งขันจำนวน 125 คน (ชาย 80 คน, หญิง 45 คน) ใน 11 ชนิดกีฬา. โดยหลังจากจบการแข่งขันในครั้งนี้ ทีมชาติไทยสามารถเหรียญทองได้มากที่สุด คือ 15 เหรียญทอง 10 เหรียญเงิน และ 11 เหรียญทองแดง

## สรุปเหรียญ

## รายละเอียดผู้ที่ได้รับเหรียญ

## อ้างอิง

## แหล่งข้อมูลอื่น
*สรุปเหรียญของประเทศไทย 
*Official Site 

ไทย
แทมี

**แทมี** () หรือชื่อจริง **คิม กย็อง-ซุก** (; 23 เมษายน 2533 – ) เป็นนักร้องชาวเกาหลีใต้สมาชิกวงเกิร์ลกรุ๊ปที่มีชื่อว่า BABY VOX และเป็นแชมป์เทควันโดระดับนานาชาติ โดยเคยเป็นแชมป์เทควันโดสายพูมแซ จากการแข่งขันเทควันโดชิงแชมป์โลก ค.ศ. 2007, แชมป์เทควันโดจากการแข่งขันโคเรียเทควันโดโอเพ่น ค.ศ. 2009 นอกจากนี้เธอยังมีโอกาสร่วมแสดงทักษะด้านเทควันโดในรายการโทรทัศน์ที่มีชื่อเสียงอย่างสตาร์คิง ทางสถานีโทรทัศน์ SBS ที่มีพิธีกรชื่อดังอย่าง คัง โฮดอง เป็นผู้ดำเนินรายการ รวมถึงเป็นนักแสดงภาพยนตร์ โดยเธอได้รับเชิญร่วมแสดงบทนำในภาพยนตร์ร่วมทุนไทย-เกาหลีเรื่อง *[[วอนโดนเตะ!!]]*

## รางวัลที่ได้รับ
* ค.ศ. 2008 อันดับ 1 การแข่งขันเทควันโดสายพุมแซนานาชาติ ครั้งที่ 4

## ดูเพิ่ม
* *[[วอนโดนเตะ!!]]*
* เทควันโด

## อ้างอิง

## แหล่งข้อมูลอื่น
* 태미 ที่ทวิตเตอร์
* แถลงข่าว

หมวดหมู่:นักแสดงหญิงชาวเกาหลีใต้
หมวดหมู่:นักแสดงหญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักเทควันโดหญิงชาวเกาหลีใต้
อี กวัน-ฮุน

**อี กวัน-ฮุน** (; ) เกิดวันที่ 20 ตุลาคม ค.ศ. 1980 เป็นทั้งนายแบบและนักแสดงชาวเกาหลีใต้ ซึ่งเคยเป็นทหารประจำหน่วยรบพิเศษที่มีความเชี่ยวชาญด้านวัตถุระเบิดมาเป็นระยะเวลา 5 ปี และเคยมีผลงานด้านภาพยนตร์ซีรีส์ชุด Road No.1, Tae Cho Yung และ Son Dok Queen รวมทั้งเป็นนายแบบของผลิตภัณฑ์แบรนด์เนมที่มีชื่อเสียงอย่างอาร์มานี่ และลีวายส์ ปัจจุบัน เขาได้รับเชิญให้มีส่วนร่วมในการแสดงภาพยนตร์ร่วมทุนไทย-เกาหลีใต้ เรื่อง *[[วอนโดนเตะ!!]]* โดยรับบทเป็น ซอคดู

## ดูเพิ่ม
* *[[วอนโดนเตะ!!]]*

## อ้างอิง

## แหล่งข้อมูลอื่น
* 이관훈 - 블로그
* แถลงข่าว

หมวดหมู่:นายแบบเกาหลีใต้
หมวดหมู่:นักแสดงชายชาวเกาหลีใต้
หมวดหมู่:ทหารชาวเกาหลีใต้
ดอกไม้จีน

**ดอกไม้จีน**  อยู่ในวงศ์ Hemerocallidaceae ภาษากะเหรี่ยงเรียกเปี่ยมหว่า ไม้ล้มลุก ลำต้นใต้ดินมีเหง้า ใบเดี่ยว ฐานใบแผ่เป็นกาบหุ้มส่วนโคนของลำต้น แผ่นใบยาว ดอกช่อ ดอกย่อยแต่ละดอกมีกาบสีเขียวหุ้ม กลีบดอกสีส้ม ก้านชูเกสรตัวผู้สีเหลือง อับละอองเรณูสีม่วงดำ ก้านชูเกสรตัวเมียสีส้ม ยาวพ้นกลีบดอก ผลแห้งแตก เมล็ดสีดำ 

ดอกแห้งใช้เป็นส่วนผสมในอาหารจีนและอาหารญี่ปุ่น ชาวกะเหรี่ยงเชื่อว่าหากนำมาปลูกในบ้านจะช่วยป้องกันอันตราย และห้ามผู้หญิงไม่ให้แตะต้อง ชาวเมี่ยนหั่นใบแล้วนำไปผสมกับไข่ และพริกไทยนึ่งกินแก้หวัด แก้ไอ และลดน้ำมูก



ไฟล์:Hemerocallis lilio-asphodelus.jpg|*Hemerocallis lilioasphodelus*

ไฟล์:Taglilienfeld St. Stephan.jpg|*Hemerocallis lilioasphodelus*

ไฟล์:Dry Day Lily.jpg|ดอกแห้ง



## อ้างอิง

หมวดหมู่:พืชใบเลี้ยงเดี่ยว
หมวดหมู่:พืชที่รับประทานได้
หมวดหมู่:สมุนไพร
ไฟร์เวิร์ก (เพลง)

"**ไฟร์เวิร์ก**" เป็นเพลงของนักร้องอเมริกัน เคที เพร์รี จากสตูดิโออัลบั้มชุดที่สาม *[[ทีนเอจดรีม (อัลบั้มของเคที เพร์รี)|ทีนเอจดรีม]]* (ค.ศ. 2010) เพร์รีร่วมเขียนเพลงกันโปรดิวเซอร์เพลง สตาร์เกต และแซนดี วี และได้ เอสเตอร์ ดีน ช่วยเขียนด้วย ทำให้เพลงนี้เป็นซิงเกิลเดียวจากเจ็ดซิงเกิลที่แมกซ์ มาร์ติน และดร.ลู้ก ไม่ได้มีส่วนร่วมเขียนและโปรดิวซ์ให้ เพลงมีทำนองให้กำลังใจตัวเองด้วยเนื้อเพลงที่สร้างแรงบันดาลใจ และเพร์รีเคยถือว่าเป็นเพลงที่สำคัญที่สุดสำหรับเธอจากอัลบั้ม*ทีนเอจดรีม* ด้วย

"ไฟร์เวิร์ก" ได้รับคำวิจารณ์แง่บวกเป็นส่วนใกญ่จากนักวิจารณ์ เนื่องด้วยทำนองที่ติดหูและจังหวะเพลงที่ชวนเต้น และเทียบเพลงนี้กับเพลงหลายเพลงของวงดนตรีชาวอังกฤษ โคลด์เพลย์ เพลงประสบความสำเร็จ ติดอันดับ 1 บนชาร์ตบิลบอร์ดฮอต 100 และห้าอันดับแรกใน 20 ชาร์ตทั่วโลก เพลงออกมาในวันที่ 18 ตุลาคม ค.ศ. 2010 โดยค่ายเพลงแคปิตอลเรเคิดส์ เป็นซิงเกิลที่สามของอัลบั้ม นับถึงเดือนธันวาคม ค.ศ. 2012 เพลงขายได้ 6 ล้านหน่วยในสหรัฐฯอย่างเดียว ทำให้เพร์รีเป็นนักร้องคนเดียวที่มีเพลงที่ขายได้เกิน 6 ล้านหน่วยถึง 3 เพลง เพลงนี้เป็นเพลงที่มียอดขายเป็นหนึ่งในสามหรือมากกว่า หากไม่ได้นับส่วนของอัลบั้มที่ออกซ้ำ ในสัปดาห์ที่สิ้นสุดวันที่ 8 มกราคม ค.ศ. 2011 เพลง "ไฟร์เวิร์ก" ขายได้ 509,000 ดิจิทัลดาวน์โหลดในสหรัฐฯ เป็นจำนวนที่มากเป็นอันดับที่ห้าจากเพลงทั้งหมดของนักร้องผู้หญิง รองจากเพลง "วีอาร์เนเวอร์เอเวอร์เกตติงแบ็กทูเกเตอร์" ของเทย์เลอร์ สวิฟต์ (623,000) เพลง "ทิกท็อก" ของเคชา (610,000) เพลง "โรร์" ของเพร์รีเอง (557,000) และครองอันดับร่วมกับเพลง "บอร์นดิสเวย์" ของเลดี้ กาก้า (509,000) และสูงสุดอันดับที่หกในสัปดาห์ เพลงเป็นเพลงที่ขึ้นอันดับหนึ่งเป็นเพลงที่สามติดต่อกันจากอัลบั้มเดียวกัน ซึ่งนักร้องที่เคยทำเช่นนี้ได้คนล่าสุดคือ โมนิกา ในปี ค.ศ. 1998

มิวสิกวิดีโอกำกับโดยเดฟ เมเยอร์ ออกมาในวันที่ 28 ตุลาคม ค.ศ. 2010 บรรยายภาพเพร์รีกำลังร้องเพลงและเต้นรำอยู่ที่บูดาเปสต์ และมีฉากของคนหนุ่มสาวมีความมั่นใจในตัวเองอยู่มากมายทั่วพื้นที่ ก่อนการถ่ายทำ มีผู้ที่สมัครเล่นในมิวสิกวิดีโอถึง 38,000 คนโดยไม่ได้นัดหมายเข้ารับการคัดเลือก มิวสิกวิดีโอเพลง "ไฟร์เวิร์ก" อยู่อันดับ 1 จากการจัดอันดับ 50 มิวสิกวิดีโอของมัชมิวสิกในปี ค.ศ. 2010 ว่ากันว่ามิวสิกวิดีโอเพลงนี้เป็นจังหวะที่หนักแน่นกว่าเพลง "บิวตีฟูล" ของคริสตินา อากีเลรา มิวสิกวิดีโอได้เข้าชิงรางวัลเอ็มทีวีวิดีโอมิวสิกอะวอดส์ 2011 3 รางวัล และชนะรางวัลสาขา Video of the Year ซึ่งเป็นรางวัลใหญ่และรางวัลสุดท้าย เพลง "ไฟร์เวิร์ก" ยังได้เข้าชิงรางวัลแกรมมีครั้งที่ 54 สาขา Record of the Year และ Best Pop Solo Performance "ไฟร์เวิร์ก" เป็นเพลงที่ถูกเปิดมากที่สุดเป็นอันดับที่ห้าในวิทยุของสหรัฐในระหว่างปี ค.ศ. 2011 ด้วยจำนวนการเปิด 509,000 ครั้ง จากข้อมูลของ Nielsen Broadcast Data Systems

## ชาร์ต

### ชาร์ตรายปี

## ประวัติการเปิดตัว

## อ้างอิง

## แหล่งข้อมูลอื่น
* 

หมวดหมู่:เพลงของเคที เพร์รี
หมวดหมู่:ซิงเกิลในปี พ.ศ. 2553
หมวดหมู่:เพลงแดนซ์ป็อป
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในคะเนเดียนฮอต 100
หมวดหมู่:เพลงที่ประพันธ์คำร้องโดยเคที เพร์รี
เงินกู้

[thumb|250px|right|เอกสารกู้ยืมโดยธนาคารใน[แปแตรแวแน ประเทศบัลแกเรีย สืบไปได้ถึง ค.ศ. 1936]]
**เงินกู้** () หมายถึง การที่ผู้กู้ได้ไปขอกู้เงินจำนวนหนึ่งกับผู้ให้กู้ และมีการทำสัญญากำหนดระยะเวลาที่จะชำระหนี้อย่างแน่นอน โดยจะตกลงว่าจะผ่อนชำระเป็นงวดๆหรือจ่ายเต็มจำนวนเลยก็ได้ ซื่งผู้ให้กู้จะสามารถคิดดอกเบี้ยได้ตามอัตราที่ตกลงกัน จำนวนเงินที่ให้กู้จะมากมายเท่าใดนั้นจะขึ้นอยู่กับหลักทรัพย์ที่นำมาค้ำประกัน หรือถ้าหากไม่มีหลักทรัพย์ค้ำประกัน ก็จะมีการคิดดอกเบี้ยค่อนข้างสูง เพราะมีความเสี่ยงสูง

อย่างไรก็ตาม การกู้เงินมีทั้งการกู้ในระบบธนาคารและนอกระบบธนาคาร ซึ่งหากกู้ในระบบของธนาคารจะมีเพดานอัตราดอกเบี้ยสูงสุดตามที่กฎหมายกำหนด เช่น การกู้โดยมีหลักทรัพย์ค้ำประกันจะคิดอัตราดอกเบี้ยสูงสุดได้ไม่เกิน 15% ต่อปี  ในส่วนการปล่อยกู้ของธนาคารยังต้องเป็นไปตามระเบียบที่ธนาคารแห่งประเทศไทยกำหนด 

เงินกู้นอกระบบ เป็นรูปแบบการกู้เงินที่ไม่อยู่ภายใต้การกำกับดูแลของธนาคารแห่งประเทศไทย และไม่ได้เป็นสถาบันทางการเงิน มักดำเนินการโดยเอกชน โดยมีรูปแบบการปล่อยสินเชื่อที่ง่ายและรวดเร็ว ขั้นตอนการพิจารณาอนุมัติน้อย ดอกเบี้ยลอยตัว และ ถูกคุกคาม เป็นต้น

ปัจจุบันการกำกับดูแลเงินกู้นอกระบบ มีหน่วยงาน สำนักนโยบายพัฒนาระบบการเงินภาคประชาชน สำนักงานเศรษฐกิจการคลัง เป็นผู้กำกับดูแลอยู่ โดยผู้ประกอบการที่เคยประกอบอาชีพปล่อยกู้นอกระบบ สามารถลงทะเบียนเป็น สินเชื่อรายย่อยระดับจังหวัดภายใต้การกำกับ หรือ สินเชื่อพิโกไฟแนนซ์

## ค้ำประกันเงินกู้
การ**ค้ำประกันเงินกู้**ในด้านการเงินเป็นสัญญาโดยฝ่ายหนึ่ง (ผู้ค้ำประกัน) สัญญาที่จะรับภาระหนี้แทนของผู้กู้หากผู้กู้ผิดนัด โดยการค้ำประกันสามารถจำกัดบางส่วนของหนี้ หรือรับผิดชอบทั้งหมดก็ได้ และเมื่อมีการทำสัญญาที่มีการค้ำประกันเกิดขึ้น เจ้าหนี้จะมีสิทธิเรียกร้อง หรือฟ้องให้คนค้ำประกันรับผิดชอบหนี้แทนได้

## สินเชื่อเงินด่วน
สินเชื่อเงินด่วน () เป็นชื่อเรียกสินเชื่อที่มีการให้เงินในทันที หลังจากการสมัครโดยใช้เวลาอนุมัติพิจารณาที่สั้น และมีการโอนเงินเข้าบัญชีที่รวดเร็ว จึงเป็นนิยามของคำว่า **เงินด่วน** โดยบุคคลหรือองค์กรที่ให้สินเชื่อประเภทนี้ มักใช้คำโฆษณาสินเชื่อว่า สมัครง่าย อนุมัติไว โอนทันที โดย**สินเชื่อเงินด่วน** สามารถเป็นทั้งเงินกู้ในระบบหรือเงินกู้นอกระบบ โดยชี้วัดที่ผู้ให้กู้ว่าเป็นหน่วยงานธุรกิจการเงินที่ได้รับอนุญาตจาก ธนาคารแห่งประเทศไทย หรือ กระทรวงการคลัง (ประเทศไทย) หรือไม่

## อ้างอิง

หมวดหมู่:การเงิน
หมวดหมู่:คำศัพท์การธนาคาร
อิกัวนาฟีจี

**อิกัวนาฟีจี** () เป็นสัตว์เลื้อยคลานจำพวกกิ้งก่าชนิดหนึ่ง มีชื่อวิทยาศาสตร์ว่า *Brachylophus fasciatus* 

ได้ชื่อว่าเป็นสัตว์เลื้อยคลานที่มีสีสันสวยงามที่สุดในโลกชนิดหนึ่ง ในตัวผู้จะมีแถบสีขาวอมฟ้าคาดที่กลางลำตัวลงไปถึงช่วงท้องประมาณ 2-3 แถบ ในขณะที่ลำตัวทั้งตัวจะเป็นสีเขียวอ่อนทั้งตัว ในส่วนของตัวเมียจะไม่ปรากฏแถบดังกล่าว ขนาดโตเต็มที่ยาวประมาณ 60-80 เซนติเมตร โดยมีความยาวหางคิดเป็น 2 ใน 3 ส่วนของขนาดความยาวทั้งตัว มีหนามเล็ก ๆ เรียงกันเป็นแถวเดียวตั้งแต่ส่วนบริเวณเหนือมุมปากไปจนถึงต้นตอ จากนั้นจะกลายเป็นแค่สันแถวเดียวไปจรดปลายหาง  

ใช้ชีวิตส่วนอาศัยอยู่บนต้นไม้ กินอาหารจำพวกผลไม้และดอกไม้ได้หลากหลายประเภทเป็นอาหารหลัก แต่ก็สามารถกินแมลงบางชนิดได้เป็นอาหารเสริมเช่นกัน

พบกระจายพันธุ์เฉพาะในหมู่เกาะฟีจีและตองงา ในมหาสมุทรแปซิฟิกตอนใต้แห่งเดียวเท่านั้น โดยเชื่อว่าในอดีตบรรพบุรุษคงมาจากเอเชียตะวันออกเฉียงใต้ที่อยู่ห่างไกลออกไปประมาณ 6,000 กิโลเมตร ด้วยการเกาะวัสดุที่ลอยตามน้ำมาจากพายุ พร้อมกับสัตว์จำพวกอื่น จนวิวัฒนาการมาเป็นสิ่งมีชีวิตเฉพาะถิ่นที่นี่  เป็นกิ้งก่าที่ได้รับความนิยมเป็นสัตว์เลี้ยงอย่างมากเนื่องจากความสวยงามและหายาก ทำให้มีราคาซื้อขายกันในแวดวงสัตว์เลี้ยงสูงมาก ซึ่งพฤติกรรมในสถานที่เลี้ยงนั้น อิกัวนาฟีจีแทบไม่ปรากฏความก้าวร้าวต่อผู้เลี้ยงเลย 

แต่สถานะในธรรมชาติปัจจุบันนั้น อิกัวนาฟีจีกำลังใกล้สูญพันธุ์แล้ว เนื่องจากถิ่นที่อยู่ที่จำกัดถูกคุกคามจากมนุษย์ และยังได้รับผลกระทบจากสัตว์นักล่าขนาดใหญ่กว่าที่มิใช่สัตว์พื้นเมือง เช่น พังพอนหรือแมวบ้าน เป็นต้น

## อ้างอิง

## แหล่งข้อมูลอื่น
*Fiji Banded Iguana at Cyclura.info

หมวดหมู่:วงศ์อิกัวนา

หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สิ่งมีชีวิตเฉพาะถิ่น
ปลาเสือพ่นน้ำพม่า

**ปลาเสือพ่นน้ำพม่า** (; ) เป็นปลาในวงศ์ปลาเสือพ่นน้ำ (Toxotidae) ชนิดหนึ่ง 

มีรูปร่างเหมือนปลาเสือพ่นน้ำชนิดอื่น ๆ ในวงศ์ แต่มีสิ่งหนึ่งที่แตกต่างกันไปอย่างเห็นได้ชัด คือ ลวดลายที่เป็นลายขวางตามแนวยาวของลำตัว ไม่เป็นลายจุด ในปลาวัยอ่อนลายดังกล่าวจะเป็นลายจุดกระจัดกระจายไปทั่ว และจะค่อย ๆ มารวมตัวกันเมื่อโตขึ้น

มีความยาวเต็มที่ประมาณ 15 เซนติเมตร จัดเป็นปลาท้องถิ่นที่พบได้เฉพาะในประเทศพม่าที่เดียวเท่านั้น โดยพบอาศัยในแหล่งน้ำจืดหรือปากแม่น้ำที่เป็นน้ำกร่อย เช่น แม่น้ำในเมืองมะละแหม่ง หรือแม่น้ำสะโตงในเมืองตองอู เป็นต้น

เป็นปลาที่มิได้มีความสำคัญในแง่การเป็นปลาเศรษฐกิจ และเพิ่งเข้าสู่แวดวงปลาสวยงามเมื่อไม่นานมานี้ (ค.ศ. 2010) โดยมีราคาซื้อขายที่ค่อนข้างแพง แม้จะได้รับการอนุกรมวิธานไว้นานแล้วก็ตาม

## อ้างอิง

## แหล่งข้อมูลอื่น
* จาก Fishbase.org

พม่า
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาตู้
รายชื่อประเทศและเขตการปกครองเรียงตามร้อยละของพื้นที่แหล่งน้ำ

นี่คือ **รายชื่อประเทศและเขตการปกครองเรียงตามร้อยละของพื้นที่แหล่งน้ำ** เมื่อเปรียบเทียบกับพื้นที่ทั้งหมด

รายการดังกล่าวมีข้อมูลสามคอลัมน์:
* พื้นที่ทั้งหมด (กม.²): พื้นที่ทั้งหมด ซึ่งรวมทั้งพื้นดินและพื้นที่แหล่งน้ำ จำกัดโดยพรมแดนระหว่างประเทศ และ/หรือ แนวชายฝั่ง
* พื้นดิน (กม.²): ผลรวมของพื้นผิวทั้งหมดซึ่งอยู่ในพรมแดนระหว่างประเทศ และ/หรือ แนวชายฝั่ง ไม่นับรวมพื้นที่แหล่งน้ำในแผ่นดิน (ได้แก่ ทะเลสาบ เขื่อน แม่น้ำ)
* พื้นที่แหล่งน้ำ (กม.²): เป็นผลรวมของพื้นผิวของแหล่งน้ำในแผ่นดิน อย่างเช่น เขื่อน ทะเลสาบ หรือเขื่อน ภายในพรมแดนระหว่างประเทศ และ/หรือ แนวชายฝั่ง

## รายชื่อ

## อ้างอิง

หมวดหมู่:รายชื่อประเทศ
เขตนากาโนะ

**เขตนากาโนะ** () เป็น 1 ใน 23 เขตพิเศษของกรุงโตเกียว ประเทศญี่ปุ่น ในปี พ.ศ. 2548 มีจำนวนประชากรประมาณ 297,998 คน และมีขนาดพื้นที่ทั้งสิ้น 15.59 ตารางกิโลเมตร

## ภูมิศาสตร์
นากาโนะมีอาณาเขตติดกับเขตชินจูกุ ซูงินามิ เนริมะ ชิบูยะ และโทชิมะ โดยมีอาณาเขตติดกับเขตชินจูกุทางทิศตะวันตก

## แหล่งข้อมูลอื่น
* 
* 
* เว็บไซต์ทางการเขตนากาโนะ 


นากาโนะ
อินทูเดอะนิวเวิลด์ (เพลง)

**อินทูเดอะนิวเวิลด์** (; ; *ทาชี มันนัน เซ-กเย*) เป็นซิงเกิลแรกของเกิร์ลกรุปเกาหลี Girls' Generation โดยวางจำหน่ายวันที่ 5 สิงหาคม ค.ศ. 2007

เดิมที เพลงนี้ได้ถูกกำหนดให้เป็นเพลงในอัลบั้ม Sophomore ของวง M.I.L.K.

## การปล่อยเพลง
เพลงนี้ออกแสดงครั้งแรกที่รายการ The Music Trend ทางสถานีโทรทัศน์ SBS ในวันที่ 5 สิงหาคม ค.ศ. 2007 เพลงนี้สามารถขึ้นไปอยู่ในอันดับที่ 1 ของรายการ M! Countdown ทางสถานีโทรทัศน์ Mnet 

## รายชื่อเพลง
# "Into the New World" () — 04:25
# "Beginning" — 03:03
# "Perfect For You" () — 03:14
# "Into the New World" (Instrumental) — 04:25

## อ้างอิง

## แหล่งข้อมูลอื่น
* มิวสิกวิดีโอ เพลง Into The New World

หมวดหมู่:ซิงเกิลในปี พ.ศ. 2550
หมวดหมู่:ซิงเกิลเปิดตัว
หมวดหมู่:เพลงของเกิลส์เจเนอเรชัน
หมวดหมู่:เพลงเกาหลี
หมวดหมู่:ซิงเกิลในสังกัดเอสเอ็มเอนเตอร์เทนเมนต์
งูทะเลเอราบุ

**งูทะเลเอราบุ** () เป็นงูทะเลชนิดหนึ่งในวงศ์Elapidae มีถิ่นอาศัยอยู่ในชายฝั่งทะเลญี่ปุ่น, ไต้หวัน, ทะเลจีนใต้

## ข้อมูล
มีชื่อวิทยาศาสตร์ว่า *Laticauda semifasciata* เป็นงูทะเลที่พบกระจายพันธุ์ในชายฝั่งหรือแนวปะการังในเขตกระแสน้ำอุ่นของมหาสมุทรแปซิฟิกตะวันตก

งูชนิดนี้เป็นที่รู้จักกันดีในโอกินาวะว่า **เอราบุ** (, Erabu) จัดเป็นงูที่มีพิษร้ายแรง ที่ทำอันตรายต่อชีวิตมนุษย์ได้ ลำตัวมีหนังและเกล็ดหนา มีลายปล้องสีน้ำตาลเข้มบนพื้นผิวสีเหลืองและสีฟ้า หัวมีขนาดเล็ก และส่วนปลายหางกลมคล้ายครีบหางของปลา ตามลำตัวไม่มีครีบใด ๆ  มีความยาวได้ถึง 170 เซนติเมตร

## อุปนิสัย
งูทะเลเอราบุ มีอุปนิสัยรักสงบ ปกติจะว่ายน้ำช้ามากจนสามารถจับได้ด้วยมือเปล่า กินปลาขนาดเล็กตามแนวปะการังเป็นอาหาร หลบซ่อนอยู่ตามโพงหินหรือในแนวปะการังในเวลากลางวัน ออกหากินในเวลากลางคืน เป็นงูทะเลอีกชนิดหนึ่งที่สามารถขึ้นมาบนบกได้ และเมื่อวางไข่จะรวมตัวกันเป็นกลุ่มใหญ่ เพื่อวางไข่ในถ้ำหรือโพรงหินที่สงบ ปราศจากการรบกวน ในช่วงฤดูร้อนถึงฤดูใบไม้ร่วง โดยวางไข่ครั้งละ 1-8 ฟอง

## การทำเป็นอาหาร
งูทะเลชนิดนี้เป็นอาหารของท้องถิ่นโอกินาวะ โดยนิยมเอามารมควันพิษของงูทะเลชนิดนี้ สามารถทนความร้อน 100 องศาเซลเซียส ได้ถึง 5 นาที โดยไม่สูญเสียความเป็นพิษ

## ในวัฒนธรรมร่วมสมัย
งูทะเลเอราบุได้ถูกอ้างอิงถึงในการ์ตูนญี่ปุ่นชุด โคนัน เจ้าหนูยอดนักสืบ โดยถูกกล่าวถึงในมังงะ เล่มที่ 17 ของสำนักพิมพ์วิบูลย์กิจ ในชื่อตอนว่า อาวุธหนี ซึ่งเอโดงาวะ โคนัน ได้ใช้สารแทนนินที่อยู่ในชาเย็นบรรเทาพิษของผู้ที่ถูกงูกัด

## อ้างอิง

หมวดหมู่:งูทะเล
หมวดหมู่:สัตว์ที่พบในประเทศญี่ปุ่น
วัดราชธานี

**วัดราชธานี** เป็นวัดที่อยู่กลางเมืองสุโขทัย ที่มีประวัติความเป็นมานับแต่ครั้งกรุงสุโขทัย เป็นวัดที่มีความสำคัญ ที่ทางราชการ พ่อค้า ประชาชนถือว่าเป็นวัดสำคัญวัดหนึ่งทางราชการได้อาศัยประกอบรัฐพิธี ที่สำคัญ เช่น พิธีถือน้ำพิพัฒนสัตยา อีกทั้งเป็นวัดที่ตั้งอยู่ใจกลาง เป็นวัดที่มีพระพุทธรูปศักดิ์สิทธิ์ที่ชาวสุโขทัยรู้จักกันในชื่อว่า "หลวงพ่อเป๋า"

วัดราชธานีเป็นวัดที่อดีตพระราชประสิทธิ์คุณ (ทิม ยสทินโน) ผู้เป็นกำลังหลักในการรวบรวมศาสนวัตถุทางพระพุทธศาสนาครั้งกรุงสุโขทัย เพื่อจัดมอบให้กับพิพิธภัณฑ์สุโขทัย  รวมทั้งยังเคยดำรงตำแหน่งเจ้าคณะจังหวัด และอดีตเจ้าอาวาสวัดราชธานี เคยอยู่อาศัยจำพรรษาที่วัดราชธานีแห่งนี้ นอกจากนี้วัดยังเคยเป็นที่ตั้งโรงเรียนประจำจังหวัดสุโขทัยด้วย

## ประวัติ
วัดราชธานี แต่เดิม ชื่อว่า วัดป่าละเมาะ  เพราะสภาพที่ตั้งล้อมรอบด้วยป่าละเมาะ ต่อมาเปลี่ยนชื่อตามสภาพที่ตั้งเป็น “วัดท่านี้” อันเนื่องด้วยมีท่าเรือข้ามฟาก ที่ใช้เป็นจุดเชื่อมค้าขายระหว่างคลองแม่รำพันจากด้านเหนือคือ เมืองเชลียง จนกระทั่งต่อมาได้กร่อนคำเป็น " วัดธานี "   สืบมาจนกระทั่งสมัย “พระราชธานี” เจ้าเมืองสุโขทัยในขณะนั้น  ได้ให้มีการบูรณะวัด พร้อมเปลี่ยนชื่อว่า “วัดราชธานี" สืบมาจนปัจจุบัน

มีหลักหลักฐานทางโบราณสถาน โบราณวัตถุ ที่หลงเหลืออยู่ เป็นก้อนอิฐที่นำมาก่อสร้างเจดีย์เก่าแก่ ซึ่งทำให้สันนิษฐานได้ว่าเป็นวัดเก่าแก่  และฐานอิฐนี้มีขนาดกว้าง 6 นิ้ว ยาว 12 นิ้ว หนา 1 นิ้วครึ่ง นักโบราณคดีสันนิษฐานว่าเป็นเจดีย์สมัยสุโขทัย 
left|thumb|260x260px|พระวิหาร (พระอุโบสถเดิม) วัดราชธานี
thumb|261x261px|พระวิหาร (พระอุโบสถเดิม) วัดราชธานี ด้านข้าง
แต่เดิมในวิหารวัดราชธานีมีพระพุทธรูปสมัยสุโขทัยปางต่างๆ เป็นจำนวนมาก นอกจากนี้ยังมี พระพุทธรูปสมัยอู่ทอง สมัยลพบุรีเป็นจำนวนมาก ในสมัยพระราชประสิทธิคุณอดีตเจ้าอาวาส และเจ้าคณะจังหวัดสุโขทัย ได้ให้ทางหน่วยงานราชการนำไปเก็บรักษาไว้ที่ พิพิธภัณฑสถานแห่งชาติ ภูมิภาคที่ 3 สุโขทัย ที่เหลือนอกนั้นได้ถูกเพลิงไหม้พร้อมกับกุฏิ และอุโบสถ เมื่อปี พ.ศ. 2511 ดังที่ปรากฏในเนื้อเพลง “สุโขทัยระทม” ประหนึ่งเป็นเพลงประจำจังหวัดไป ที่เนื้อเพลงกล่าวถึงเหตุการณ์ไฟไหม้ตลาดครั้งใหญ่ที่ปรากฏในปี พ.ศ. 2511 และวัดราชธานีก็ถูกไฟไหม้ในครั้งนั้น อุโบสถที่เก็บพระพุทธรูปสำคัญก็ถูกไฟไหม้ด้วย ซึ่งในปัจจุบันยังคงเหลือซากนั้นปรากฏอยู่ นอกจากนี้ยังมีข้อมูลว่าวัดราชธานีมีที่ธรณีสงฆ์ และถูกโอนให้กับหน่วยงานราชการก็คือเทศบาลตำบลธานีด้วย 

มีข้อมูลว่า "ในสมัยพระบาทสมเด็จพระพุทธยอดฟ้าจุฬาโลก และเป็นสถานที่ประกอบพิธีสำคัญ เช่น พิธีถือน้ำพิพัฒน์สัตยา" ทั้งยังเป็นวัดที่มีตำนานเล่ากันมาว่า "พระยาพิชัยดาบหัก เมื่อครั้งเป็นเด็กเคยมาอาศัยอยู่กับบิดา" พร้อมกันนั้นวัดราชธานีแห่งนี้ยังเคยเป็น เป็นสาขาพิพิธภัณฑ์สถานแห่งชาติ เมื่อปี พ.ศ. 2497 เนื่องจากวัดแห่งนี้มีการรวบรวมโบราณวัตถุ ศิลปวัตถุ ไว้เป็นจำนวนมาก  ทั้งในอดีตประมาณ พ.ศ. 2501 พระบาทสมเด็จพระเจ้าอยู่หัว รัชกาลที่ 9  เคยเสด็จฯมานมัสการพระราชประสิทธิ์คุณ (ทิม ยสทินโน) อดีตเจ้าอาวาสในขณะนั้นด้วย   

## ศาสนวัตถุ
*พระวิหาร (พระอุโบสถหลังเดิม) สถาปัตยกรรมไทยสมัยสุโขทัย
*ศาลาการเปรียญ
*กุฎิที่พักสงฆ์
*วิหารหลวงพ่อเป๋า
*พระพุทธรูปปางประทานพร
*ฌาปนสถาน
*โรงเรียนปริยัติสามัญ

## ลำดับเจ้าอาวาส
# พระครูศีลวัตรวิจารณ์
#พระราชประสิทธิคุณ (ทิม ยสทินฺโน) ระหว่าง พ.ศ. 2460-2513 
# พระครูอุทัยธีรคุณ (เฉลิม กุสลธมฺโม)ระหว่าง พ.ศ. 2513-2562
#พระครูศรีธรรมานุสิฐ (ทรงชัย ธวชฺชโย ป.ธ.6) พ.ศ.2562-ปัจจุบัน
##พระครูสุมนสุตกิจ (อรชุน ฐิตมโน ป.ธ.3) รองเจ้าอาวาส พ.ศ.2562-

## อ้างอิง

หมวดหมู่:โบราณสถานในจังหวัดสุโขทัย
ราชธานี
งูเขียวหัวจิ้งจกมลายู

**งูเขียวหัวจิ้งจกมลายู** () เป็นงูพิษอ่อนชนิดหนึ่ง มีชื่อวิทยาศาสตร์ว่า *Ahaetulla mycterizans* อยู่ในวงศ์ Colubridae

มีลักษณะทางกายภาพทั่วไปคล้ายคลึงกับงูเขียวปากจิ้งจก (*A. prasina*) และงูเขียวปากแหนบ (*A. nasuta*) มาก โดยเป็นงูที่อยู่ในสกุลเดียวกัน แต่งูเขียวหัวจิ้งจกมลายูไม่มีติ่งแหลมที่ปลายหัว ตามีขนาดใหญ่มีเส้นผ่าศูนย์กลางตายาวเกินครึ่งหนึ่งของระยะจากปลายหัวถึงตา ตัวสีเขียวเข้ม หางสีเดียวกับลำตัว 

ใช้ชีวิตอาศัยส่วนใหญ่เป็นต้นไม้ ขนาดยาวเต็มที่ประมาณ 1 เมตร พบกระจายพันธุ์ในแหลมมลายูเรื่อยไปจนถึงสิงคโปร์ เกาะสุมาตราและเกาะชวาในอินโดนีเซีย สำหรับในประเทศไทยพบตั้งแต่จังหวัดชุมพรลงไป

อาหารของมันคือ นก หนู กบ จิ้งจก กิ้งก่าและลูกนกกินปลี เป็นต้น

นิยมเลี้ยงเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลานเช่นเดียวกับงูเขียวปากจิ้งจกและงูเขียวปากแหนบ

## อ้างอิง

## แหล่งข้อมูลอื่น
* 

หมวดหมู่:วงศ์งูพิษเขี้ยวหลัง
หมวดหมู่:สัตว์เลื้อยคลานที่เป็นสัตว์เลี้ยง
เพลงเถา

**เพลงเถา** เป็นเพลงไทยประเภทหนึ่ง โดยลักษณะการบรรเลงนั้นจะเริ่มจากอัตราจังหวะสามชั้น สองชั้น จนถึงชั้นเดียวตามลำดับ 

เพลงเถากำเนิดในยุครัตนโกสินทร์ตอนต้น โดยมีวิวัฒนาการจากการเล่นเสภาและการเล่นสักวา                        

## ประเภทของเพลงเถา
เพลงเถาสามารถแบ่งได้ตามที่มาดังนี้
# เพลงเถาที่มาจากเพลงสองชั้นเดิม นำมาขยายเป็นสามชั้น และตัดลงเป็นชั้นเดียว เพลงประเภทนี้มีจำนวนมากที่สุด เช่น เพลงแขกมอญ เถา เพลงเขมรพวง เถา ฯลฯ
# เพลงเถาที่มาจากเพลงสามชั้นเดิม ภายหลังได้นำมาตัดลงเป็นสองชั้นและชั้นเดียวจนครบเถา เช่น เพลงนางครวญ เถา เพลงสุดสงวน เถา เพลงแขกบรเทศ เถา ฯลฯ
# เพลงเถาที่มาจากเพลงชั้นเดียวเดิม  และได้นำมาขยายเป็นสองชั้นและสามชั้น เช่น เพลงไส้พระจันทร์ เถา ฯลฯ
# เพลงเถาที่แต่งใหม่ทั้งเถา เพลงประเภทนี้มีจำนวนน้อยมาก เช่น เพลงสุดาสวรรค์ ฯลฯ

## อัตราจังหวะในเพลงไทย
อัตราจังหวะในเพลงไทยเดิมแบ่งได้สามอัตราดังนี้

***อัตราจังหวะสามชั้น** เป็นอัตราจังหวะที่ช้าที่สุดในบรรดาอัตราจังหวะทั้งสาม โดยผู้ที่ประพันธ์เพลงไทยอัตราจังหวะสามชั้นนั้นคือพระประดิษฐ์ไพเราะ (มี ดุริยางกูร)
***อัตราจังหวะสองชั้น** เป็นอัตราจังหวะที่ดำเนินไปในลักษณะกลาง ๆ ไม่ช้าและไม่เร็ว ครูเพลงส่วนใหญ่นิยมนำเพลงสองชั้นใช้ในการบรรเลงและขับร้องประกอบการแสดงโขนและละคร
***อัตราจังหวะชั้นเดียว** เป็นอัตราจังหวะที่ดำเนินรวดเร็วและสั้น เพลงเกร็ดบางเพลงรวมทั้งเพลงหางเครื่องก็ใช้อัตราจังหวะนี้

นอกจากนี้ยังมีอัตราจังหวะสี่ชั้นและครึ่งชั้น ปัจจุบันไม่นิยมเล่นแล้ว เนื่องจากอัตราจังหวะสี่ชั้นนั้นจะยาวเกินไป ส่วนอัตราจังหวะครึ่งชั้นนั้นสั้นเกินไป และมีเพียงบางเพลงเท่านั้นที่มีการประพันธ์ขึ้นเป็นอัตราจังหวะสี่ชั้น และครึ่งชั้น ในบางครั้งจะบรรเลงในอัตราจังหวะทั้งสองนี้เพื่ออวดทางเพลงหรืออวดฝีมือกันเป็นส่วนใหญ่

## อ้างอิง

หมวดหมู่:เพลงไทยเดิม
ชาวยิวในประเทศไทย

ประวัติศาสตร์**[[ชาวยิว]]ใน[[ประเทศไทย]]**มีมาตั้งแต่คริสต์ศตวรรษที่ 17 ด้วยการมาถึงของครอบครัวชาวยิวแบกแดดจำนวนหนึ่ง ชาวยิวในประเทศไทยปัจจุบันส่วนใหญ่ประกอบด้วยชาวยิวอัชเกนัซ ซึ่งเป็นผู้ลี้ภัยจากรัสเซีย และสหภาพโซเวียตในเวลาต่อมา นอกจากนี้ยังมีชาวยิวเปอร์เซียอพยพเข้ามาอาศัยอยู่ในประเทศเพื่อหนีการไล่ล่าและสังหารในอิหร่าน ช่วงคริสต์ทศวรรษ 1970 และ 1980 

ชาวยิวที่ตั้งรกรากถาวรในประเทศไทยส่วนใหญ่ มากกว่า 1,000 คน อาศัยอยู่ในกรุงเทพมหานคร โดยเฉพาะอย่างยิ่งบริเวณถนนข้าวสาร ประชาคมชาวยิวที่มีขนาดเล็กกว่าและมีธรรมศาลายิว อยู่ในจังหวัดภูเก็ต จังหวัดเชียงใหม่ และเกาะสมุย ในช่วงวันหยุดของชาวยิว จำนวนชาวยิวในบริเวณดังกล่าวจะเพิ่มสูงขึ้นมากเป็นหลายพันคน เนื่องจากมีชาวยิวเดินทางเข้ามาในช่วงวันหยุด ซึ่งส่วนใหญ่มาจากอิสราเอลและสหรัฐ ตามการขอจัดตั้งธรรมศาลายิวสองแห่งขึ้นในกรุงเทพมหานคร คือ เบธ อีลิเชวา และอีเวน เชน 

รับบีโยเซฟ ชาอิม คันทอร์ ได้ดำรงตำแหน่งรับบีถาวรคนแรกในกรุงเทพมหานคร ใน พ.ศ. 2536 เขาอาศัยอยู่ในประเทศไทยตั้งแต่ พ.ศ. 2536 ในปีเดียวกับที่สมาคมชาวยิวแห่งประเทศไทยได้รับการก่อตั้งขึ้น และเป็นสมาชิกชาบัด

## ชาบัดในกรุงเทพมหานคร
ชาบัดในกรุงเทพมหานครเป็นชาบัดเฮ้าส์ขนาดใหญ่ ซึ่งบริการให้แก่นักท่องเที่ยวหนุ่มสาวชาวอิสราเอลเป็นส่วนใหญ่ สถานที่ดังกล่าวเป็นศูนย์บรรเทาภัยพิบัติที่สำคัญหลังจากเหตุการณ์สึนามิเมื่อ พ.ศ. 2547 นอกจากนี้ ยังได้เสิร์ฟมื้ออาหารชาบัตให้แก่นักท่องเที่ยวชาวยิวหลายร้อยคนต่อสัปดาห์ และอีกหลายร้อยคนในช่วงเทศกาลปัสกา

## การศึกษา
ปัจจุบัน มีการจัดการศึกษาสำหรับชาวยิวครบวงจรในกรุงเทพมหานคร นับตั้งแต่ระดับอนุบาลจนถึงระดับมัธยมศึกษาตอนปลาย รวมทั้งเยชิวานิกายออร์โธด็อกซ์ที่เพิ่งเปิดใหม่ด้วย หลังจากที่ได้มีการขอรัฐบาลมาเป็นเวลาหลายปี ในที่สุดรัฐบาลก็อนุญาตให้มีการก่อตั้งสุสานชาวยิวได้

## อ้างอิง

## แหล่งข้อมูลอื่น
* The Jewish Community of Thailand

หมวดหมู่:ประวัติศาสตร์ไทย
หมวดหมู่:ชาวไทยเชื้อสายยิว
หมวดหมู่:กลุ่มชาติพันธุ์ในประเทศไทย
อันฟอร์กิฟเว่น (2008)

**อันฟอร์กิฟเว่น (2008)** จัดในวันที่ 7 กันยายน พ.ศ. 2551 ณ Quicken Loans Arena ลอสแอนเจลิส, รัฐแคลิฟอร์เนีย สหรัฐอเมริกา โดยมีจำนวนผู้เข้าชมในสนามทั้งสิ้น 8,707 คน เป็นการปล้ำทั้ง 3 ค่าย ได้แก่ รอว์, สแมคดาวน์ และ อีซีดับเบิลยู

## ผล

;ECW Championship Scramble Interim Champions

;WWE Championship Scramble Interim Champions

;World Heavyweight Championship Scramble Interim Champions

## ดูเพิ่ม
*ดับเบิลยูดับเบิลยูอี อันฟอร์กิฟเว่น
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
*The official website of WWE Unforgiven
*The official website of the Quicken Loans Arena

หมวดหมู่:มวยปล้ำอาชีพในปี พ.ศ. 2551
หมวดหมู่:อันฟอร์กิฟเว่น
งูเขียวปากแหนบ

**งูเขียวปากแหนบ** () เป็นงูพิษอ่อนชนิดหนึ่ง มีชื่อวิทยาศาสตร์ว่า *Ahaetulla nasuta* ในวงศ์ Colubridae

เป็นงูที่มีลักษณะคล้ายกับงูเขียวปากจิ้งจก (*A. prasina*) มาก โดยลำตัวเรียวยาวมีพื้นลำตัวส่วนใหญ่เป็นสีเขียว ตามีขนาดใหญ่ ม่านตาอยู่ในแนวนอน  หางมีสีเขียวกับลำตัว แต่มีคความแตกต่างคือ งูเขียวปากแหนบจะมีจะงอยปากที่เรียวเล็กและแหลมกว่างูเขียวปากจิ้งจก และมีติ่งแหลมยื่นที่ปลายหัว  ใช้ชีวิตอาศัยอยู่บนต้นไม้เป็นส่วนใหญ่ กินอาหารสัตว์เลื้อยคลานขนาดเล็ก กบ เขียด นก และหนูเป็นอาหาร

พบกระจายพันธุ์ทั่วไปในภูมิภาคเอเชียใต้จนถึงเอเชียตะวันออกเฉียงใต้ สำหรับในประเทศไทยพบทั่วทุกภาคยกเว้นภาคใต้ พบในป่าทุกประเภท รวมถึงสวนสาธารณะหรือสวนในบ้านเรือนผู้คนทั่วไปในเมืองใหญ่ด้วย

นิยมเลี้ยงเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลาน เช่นเดียวกับงูเขียวปากจิ้งจก โดยมีราคาซื้อขายที่ไม่แพง

## อ้างอิง

## ข้อมูล

* Lacepède, B. G. E. 1789 Histoire Naturelle des Quadrupèdes Ovipares et de Serpens. Vol.2. lmprimerie du Roi, Hôtel de Thou, Paris, 671 pp.
* Wall, F. 1908 Remarks on some recently acquired snakes. J. Bombay N. H. S. xviii: 778-784
* Wall 1908 A new color variety of the common green whip-snake (*Dryophis mycterizans*). J. Bombay N. H. S. xviii: 919
* Wall, F. 1910 Remarks on the varieties and distribution of the common Green Whip Snake (*Dryophis mycterizans*). J. Bombay nat. Hist. Soc. 20: 229
* Wall 1910 Varieties of the common Green Whip Snake (*Dryophis mycterizans*). J. Bombay nat. Hist. Soc. 20: 524

หมวดหมู่:วงศ์งูพิษเขี้ยวหลัง
หมวดหมู่:สัตว์เลื้อยคลานที่เป็นสัตว์เลี้ยง
อิหร่านแอร์ เที่ยวบินที่ 277

**อิหร่านแอร์ เที่ยวบินที่ 277** เป็นเที่ยวบินรับส่งผู้โดยสารภายในประเทศ ซึ่งประสบอุบัติเหตุตกหลังจากพยายามทำการบินไปใหม่ (go-around) ระหว่างระยะสุดท้ายในการร่อนลงในสภาพอากาศที่เลวร้ายในท่าอากาศยานโอรุมิเยห์ จังหวัดอาเซอร์ไบจานตะวันตก ประเทศอิหร่าน เครื่องบินที่ประสบอุบัติเหตุดังกล่าว เป็น อิหร่านแอร์ โบอิง 727-286 เอดีวี หมายเลขทะเบียน EP-IRP

## เครื่องบิน
เครื่องบินที่เกิดอุบัติเหตุเป็นเครื่องบินประเภทโบอิง 727-286 เอดีวี หมายเลขทะเบียน EP-IRP สร้างขึ้นใน พ.ศ. 2517 เครื่องบินลำดังกล่าวไม่ได้ถูกใช้มาเป็นเวลานานแล้ว โดยถูกกักไว้ที่แบกแดด ประเทศอิรัก ระหว่าง พ.ศ. 2527–2533 และได้เก็บรักษาไว้ระหว่าง พ.ศ. 2534–2545 หลังจากนั้น เครื่องบินได้รับการปรับปรุงใหม่และถูกนำมาใช้อีกครั้งหนึ่ง

## เหตุการณ์
เที่ยวบินดังกล่าวเป็นเที่ยวบินระหว่างเตหะรานกับโอรุมิเยห์ และประสบอุบัติเหตุตกระหว่างระยะสุดท้ายในการร่อนลงใกล้กับทะเลสาบ ใกล้กับท่าอากาศยานโอรุมิเยห์ อุบัติเหตุดังกล่าวเกิดขึ้นในช่วงประมาณ 19.45 น. ตามเวลาท้องถิ่น (16.15 น. UTC) โดยมีรายงานว่าเกิดขึ้นจากสภาพอากาศที่เลวร้าย เครื่องบินลำดังกล่าวไม่สามารถทำการร่อนลงได้ในความพยายามครั้งแรก และได้ประสบอุบัติเหตุขณะพยายามทำการบินไปใหม่ หรือขณะพยายามเดินทางกลับไปยังเตหะราน สภาพอากาศในเวลาที่เกิดอุบัติเหตุขึ้นนั้นมีหิมะตกและมีทัศนวิสัยเลว การกระแทกทำให้เครื่องบินแตกออกเป็นหลายส่วน แต่ไม่มีเพลิงไหม้หรือเกิดการระเบิดแต่อย่างใด รายงานประเภทของเครื่องบินที่ประสบอุบัติเหตุในช่วงแรกไม่ตรงกัน บ้างก็ว่าฟอกเกอร์ 100 บ้างก็ว่าโบอิง 727 ก่อนที่จะได้รับการยืนยันว่าเป็นเครื่องบินโบอิง 727 ในเวลาต่อมา 

จำนวนผู้โดยสารบนเครื่องก็ไม่ชัดเจนเช่นกัน ตามข้อมูลของรัสเซียโนโวสตี รายงานว่ามีผู้โดยสารบนเครื่อง 95 คน ในขณะที่สำนักข่าวรอยเตอร์ รายงานว่ามี 156 คน และแอสโซซิเอดเพรสอ้างว่ามี 105 คน รายงานในภายหลังระบุว่ามีคนอยู่บนเครื่อง 105 หรือ 106 คน และมีลูกเรือระหว่าง 10 ถึง 12 คน และผู้โดยสาร 95 หรือ 94 คน องค์การการบินพลเรือนอิหร่านออกมากล่าวในวันเดียวกันว่าเที่ยวบินดังกล่าวมีผู้โดยสาร 93 คน และลูกเรือ 12 คน ตามข้อมูลเที่ยวบินอย่างเป็นทางการ

## ความสูญเสีย
มีผู้เสียชีวิตอย่างน้อย 77 คน และอีก 26 คนได้รับบาดเจ็บ ความพยายามช่วยเหลือเกิดความยุ่งยากเนื่องจากในพื้นที่มีหิมะตกหนัก เจ้าหน้าที่ท้องถิ่นกล่าวว่า หิมะที่ตกลงมาอย่างหนักนั้นทำให้ชั้นหิมะหนาถึง 70 เซนติเมตร ณ จุดตก หลังจากอุบัติเหตุดังกล่าว มีการเรียกรถพยาบาล 36 คัน และโรงพยาบาล 11 แห่งให้ความสะดวกในปฏิบัติการช่วยเหลือ เหตุการณ์ครั้งนี้มีผู้เสียชีวิตจากเครื่องบินตกมากที่สุดในรอบครึ่งปีของ พ.ศ. 2554 นับจาก เดือนมกราคม ถึง เดือนมิถุนายน พ.ศ. 2554

## ผู้โดยสาร

## การสืบสวน
ทางการอิหร่านได้ตั้งคณะกรรมการสืบสวนอุบัติเหตุตกดังกล่าว หนึ่งวันหลังจากอุบัติเหตุ เจ้าหน้าที่ค้นหา ณ จุดตกได้พบทั้งเครื่องบันทึกเสียงในห้องนักบินและเครื่องบันทึกข้อมูลการบิน รัฐมนตรีว่าการกระทรวงคมนาคมอิหร่านได้กล่าวว่า การสืบสวนจะประกอบด้วยคณะทำงานหลายกลุ่มซึ่งจะมีผู้เชี่ยวชาญในหลายสาขา การสืบสวนดังกล่าวอยู่ภายใต้การดูแลขององค์การการบินพลเรือนอิหร่าน เครื่องบินทึกข้อมูลการบินและเครื่องบันทึกเสียงในห้องนักบินได้รับการเก็บไปจากซากและถูกนำกลับไปวิเคราะห์ในเตหะราน

## อ้างอิง

หมวดหมู่:อุบัติเหตุทางการบินในปี พ.ศ. 2554
หมวดหมู่:อุบัติเหตุทางการบินในประเทศอิหร่าน
หมวดหมู่:อุบัติเหตุของเครื่องบินโบอิง 727
อิปไซลอนแอนดรอมิดา

**อิปไซลอนแอนดรอมิดา** (; υ Andromedae / υ And) คือดาวคู่ที่อยู่ห่างจากโลกราว 44 ปีแสงในบริเวณกลุ่มดาวแอนดรอมิดา ดาวฤกษ์เอกคือ อิปไซลอนแอนดรอมิดา เอ เป็นดาวแคระเหลือง-ขาว ซึ่งมีอายุน้อยกว่าดวงอาทิตย์ ดาวฤกษ์รองในระบบคือ อิปไซลอนแอนดรอมิดา บี เป็นดาวแคระแดง อยู่ในวงโคจรที่กว้างกว่า

ณ ตอนนี้ (พ.ศ. 2553) มีดาวเคราะห์นอกระบบ 4 ดวงที่ได้รับการยืนยันแล้วว่าโคจรอยู่รอบดาวฤกษ์เอกของระบบนี้ ดาวเคราะห์ทั้งสี่มีลักษณะเป็นดาวเคราะห์คล้ายดาวพฤหัสบดี อิปไซลอนแอนดรอมิดาเป็นดาวฤกษ์ดวงแรกในแถบลำดับหลักที่มีการค้นพบระบบดาวเคราะห์ซึ่งมีสมาชิกหลายดวง และเป็นดวงแรกในหมู่ดาวฤกษ์ประเภทระบบดาวหลายดวงซึ่งมีสมาชิกในระบบดาวเคราะห์หลายดวง อิปไซลอนแอนดรอมิดาเป็นดาวฤกษ์ในลำดับที่ 21 ในจำนวน 100 เป้าหมายแรกของโครงการค้นหาดาวเคราะห์คล้ายโลก ( ขององค์การนาซ่า ซึ่งต้องเลื่อนระยะเวลาโครงการออกไปเนื่องจากประสบปัญหาด้านการเงิน

## ดูเพิ่ม
* อิปไซลอนแอนดรอมิดา เอ

## อ้างอิง

## แหล่งข้อมูลอื่น
* 
* 
* 
* 
* 
* 
* 
* 
* HR 0458
* CCDM 01367+4125
* Hypothetic object ups And e
* Extrasolar Planet Interactions  by Rory Barnes & Richard Greenberg, Lunar and Planetary Lab, University of Arizona
* Sky map 

หมวดหมู่:กลุ่มดาวแอนดรอมิดา
หมวดหมู่:ระบบดาวเคราะห์
หมวดหมู่:ระบบดาวสามดวง
ชั้นสแคโฟโปดา

**ชั้นสแคโฟโปดา** (ชั้น: Scaphopoda) เป็นหนึ่งในชั้นของไฟลัมมอลลัสคาที่ยังสืบเผ่าพันธุ์มาจนปัจจุบัน ซึ่งสัตว์ในชั้นนี้พบมีอยู่มายาวนานกว่า 240 ล้านปีมาแล้ว โดยพบหลักฐานในซากดึกดำบรรพ์ ปัจจุบันพบแล้วประมาณ 1,000 ชนิด ซึ่งเรียกกันในชื่อสามัญว่า **หอยงาช้าง** หรือ **หอยฟันช้าง**()

ทุกชนิดจะอาศัยอยู่ภายใต้พื้นทรายใต้ทะเล มีรูปร่างโดยรวม คือ เปลือกมีรูปร่างคล้ายฝักดาบซามูไรหรืองาของช้าง มีลักษณะเรียวยาว โค้งตรงกลางเล็กน้อย หน้าตัดเป็นทรงค่อนข้างกลม มีช่องเปิดที่ปลายสุดของทั้งสองด้านซึ่งด้านหนึ่งจะใหญ่กว่าอีกด้านเสมอ มีขนาดตั้งแต่ 5 มิลลิเมตรจนถึง 15 เซนติเมตร

ศัพท์คำว่า Scaphopoda นั้น สามารถแปลเป็นภาษาอังกฤษได้ว่า "เท้าเป็นจอบ" (shovel-footed) 

มีลักษณะโครงสร้างคือ ไม่มีตา ไม่มีเส้นเลือด ไม่มีแม้กระทั่งอวัยวะสำคัญอย่าง หัวใจ โดยเลือดจะถูกสูบโดยแรงดันน้ำภายในเนื้อเยื่อจากการเคลื่อนไหวของกล้ามเนื้อเท้าที่มีรูปร่างคล้ายจอบ ที่ใช้ขุดเจาะเพื่อแทรกเปลืองลงวางตัวดิ่งในพื้นทราย มีอวัยวะพิเศษคล้ายหนวดเล็ก ๆ รอบ ๆ ปากด้านล่างเรียกว่า "captacula" ทำหน้าที่ดักจับอาหารเข้าสู่ปากเพื่อบดเคี้ยวและย่อยสลาย แล้วพ่นทิ้งออกอีกทางเป็นของเสีย

เปลือกของหอยงาช้าง นั้น ผู้หญิงในอินเดียนแดงเผ่าลาโคตาใช้ทำเครื่องประดับสำหรับตกแต่งเสื้อผ้าหรือชุดที่สวมใส่เช่นเดียวกับขนของเม่น

## อ้างอิง

หมวดหมู่:มอลลัสกา
รัฐปารานา

**ปารานา** () เป็น 1 ในรัฐของประเทศบราซิล ตั้งอยู่ทางตอนใต้ของประเทศ ติดกับรัฐเซาเปาลูทางทิศเหนือ ติดกับมหาสมุทรแอตแลนติกทางทิศตะวันออก ติดกับรัฐซังตากาตารีนาและรัฐมิซิโอเนสของอาร์เจนตินาทางทิศใต้ ติดกับรัฐมาตูโกรซูดูซูวและประเทศปารากวัยทางทิศตะวันตก โดยมีแม่น้ำปารานาแบ่งเขตแดน เมืองหลวงของรัฐคือเมืองกูรีชีบา ถือเป็นเมืองที่มีคุณภาพชีวิตที่ดีเมื่อเทียบกับเมืองอื่น 

บริเวณชายแดนของรัฐที่ติดกับอาร์เจนตินามีอุทยานแห่งชาติอีกัวซู ที่ยูเนสโกประกาศเป็นมรดกโลก นอกจากนั้นยังมีน้ำตกการาตาตัสโดอีกัวซูที่มีนักท่องเที่ยวราว 7 ล้านคนต่อปี 

## อ้างอิง

ปารานา
ชั้นไบวาลเวีย

**ชั้นไบวาลเวีย** (ชั้น: Bivalvia) เป็นมอลลัสคาชั้นหนึ่ง ที่ยังคงสืบทอดเผ่าพันธุ์มาจนถึงปัจจุบัน โดยวิวัฒนาการให้อาศัยอยู่ได้ทั้งในทะเลและน้ำจืด มีชื่อเรียกในภาษาสามัญว่า **หอยฝาคู่** หรือ **หอยสองฝา** หรือ **หอยเปลือกคู่** หรือ **หอบกาบคู่**

## ความหมาย
ซึ่งคำว่า Bivalvia นั้น เป็นภาษาละติน มาจากคำว่า "bis" แปลว่า สอง สนธิกับคำว่า "valvae" ที่แปลว่า บานประตู

## ลักษณะ
มีลักษณะทั่วไป คือ มีฝาสองข้างประกบเข้าด้วยกัน สามารถเปิดปิดได้ โดยมีโครงสร้างของจุดเชื่อมต่อคล้ายฟันสลักบานพับประตูที่ขั้วฝาทั้งสองที่ขบเกี่ยวกัน บางชนิดยึดติดเปลือกข้างหนึ่งไว้กับพื้นผิวที่แข็ง ใช้เหงือกกรองอาหารกินจากกระแสน้ำที่พัดผ่าน บางชนิดฝังตัวอยู่ใต้ทรายตลอดทั้งชีวิต โดยใช้เนื้อเท้าที่มีรูปร่างคล้ายใบขวานขุดแซะ เพื่อแทรกตัวลงไปใต้พื้นทราย โดยมีท่อน้ำดูดน้ำเข้าออกกรองอาหารกิน บางชนิดฝังตัวใต้ซากไม้ที่ผุพัง และบางชนิดก็ซุ่มซ่อนตัวเพื่อล่าเหยื่อ ขณะที่บางกลุ่มสามารถเปิดฝาปิดนี้อ้าและหุบเป็นจังหวะ เพื่อพ่นขับแรงดันน้ำจนเสมือนกับว่าได้ว่ายน้ำได้

ซึ่งมอลลัสคาที่อยู่ในชั้นนี้ที่เป็นที่รู้จักกันดี ได้แก่ หอยนางรม, หอยแมลงภู่, หอยลาย, หอยมือเสือ, หอยคราง, หอยหลอด, หอยตลับ เป็นต้น ซึ่งแบ่งออกเป็นชั้นย่อยได้อีก 6 ชั้น (ดูในตาราง)

ปัจจุบันพบแล้วกว่า 30,000 ชนิด

## อ้างอิง

## แหล่งข้อมูลอื่น
* เว็บไซต์หอยฝาคู่

หมวดหมู่:ซากดึกดำบรรพ์
หมวดหมู่:มอลลัสกา
รัฐมาตูโกรซูดูซูว

**มาตูโกรซูดูซูว** () เป็น 1 ในรัฐของประเทศบราซิล อยู่ติดกับรัฐอื่น (จากเหนือตามเข็มนาฬิกา) ดังนี้ ติดกับรัฐมาตูโกรซู รัฐโกยาช รัฐมีนัชเจไรช์ รัฐเซาเปาลู และรัฐปารานา และมีชายแดนติดกับประเทศปารากวัยและประเทศโบลิเวียทางทิศตะวันตก เศรษฐกิจของรัฐส่วนใหญ่คือการทำเกษตรและการเลี้ยงวัว รัฐมีเส้นทรอปิกออฟแคปริคอร์นตัดผ่านทางตอนใต้ สภาพภูมิอากาศโดยทั่วไปอบอุ่นและชื้น และยังมีแขนงของแม่น้ำปารานาพาดผ่านหลายสาย 

รัฐมีชื่อเสียงเรื่องความสวยงามของธรรมชาติและเป็นจุดท่องเที่ยวของทั้งนักท่องเที่ยวทั้งในและนอกประเทศ เมืองหลวงของรัฐคือกังปูกรังจี  

## อ้างอิง

มาตูโกรซูดูซูว
หมวดหมู่:รัฐและดินแดนที่ก่อตั้งในปี พ.ศ. 2522
เขตเอโดงาวะ

**เขตเอโดงาวะ** () เป็น 1 ใน 23 เขตพิเศษของมหานครโตเกียว ประเทศญี่ปุ่น ตั้งชื่อตามแม่น้ำเอโดะที่ไหลผ่านจากทิศเหนือลงทิศใต้ทางทิศตะวันออกของเขต เป็นเขตที่ตั้งอยู่ทางทิศตะวันออกที่สุดของกรุงโตเกียว โดยมีอาณาเขตติดต่อกับนครอูรายาซุและนครอิจิกาวะของจังหวัดชิบะ ทางทิศตะวันออกติดกับเขตคัตสึชิกะ ทางทิศเหนือติดกับเขตซูมิดะ และทางทิศตะวันตกติดกับเขตโคโต 

## อ้างอิง

## แหล่งข้อมูลอื่น
* 
* เว็บไซต์ทางการเขตเอโดงาวะ 

เอโดงาวะ
เขตโคโต

**เขตโคโต** () เป็น 1 ใน 23 เขตพิเศษของกรุงโตเกียว ประเทศญี่ปุ่น ตั้งอยู่ทางทิศตะวันออกจากศูนย์กลางเมืองโตเกียวโดยมีแม่น้ำซูมิดะเป็นแนวเขตทางทิศตะวันตก แม่น้ำอารากาวะเป็นแนวเขตทางทิศตะวันออก ทางทิศใต้ติดกับอ่าวโตเกียว ณ วันที่ 1 เมษายน ค.ศ. 2024 เขตพิเศษนี้มีประชากรประมาณ 537,118 คน มีความหนาแน่นประชากรที่ 12,494 คนต่อตารางกิโลเมตร มีพื้นที่รวมประมาณ 42.99 ตารางกิโลเมตร

## ศัพทมูลวิทยา
"โคโต" (江東) มีความหมายในภาษาญี่ปุ่นว่า "ตะวันออก[ของ]แม่น้ำ" คำว่า *โท* (東) ในโคโตมีความหมายว่า "ตะวันออก" ซึ่งเป็นตัวเดียวกันกับที่ปรากฏใน *โท* ของโตเกียว (東京)

## ย่าน
เขตโคโตแบ่งออกเป็น 45 ย่าน ดังนี้

;พื้นที่ฟูกางาวะ
* อาโอมิ
* อาริอาเกะ
* โบตัง
* เอไต
* เอดางาวะ
* เอจูจิมะ
* ฟูกางาวะ
* ฟูกูซูมิ
* ฟูรูอิชิบะ

* ฟูยูกิ
* ฮิราโนะ
* อิชิจิมะ
* คิบะ
* คิโยซูมิ
* มิโยชิ
* โมริ
* โมริชิตะ
* มนเซ็นนากาโจ

* โองิบาชิ
* ซางะ
* ซารูเอะ
* เซ็งโงกุ
* ชิโอฮามะ
* ชิโอมิ
* ชิโนโนเมะ
* ชิรากาวะ
* ชิโนโอฮาชิ

* ซูมิโยชิ
* เซ็นดะ
* ทากาบาชิ 
* ทัตสึมิ
* โทโยะ
* โทกิวะ
* โทมิโอกะ
* โทโยซุ
* อูมิเบะ

;พื้นที่โจโต
* ฮิงาชิซูนะ
* คาเมโดะ
* คิตาซูนะ
* มินามิซูนะ
* โอจิมะ
* ชินซูนะ
* ชิง-กิบะ
* วากาซุ
* ยูเมโนชิมะ

thumb|แผนที่ย่านของเขตโคโต|400px|none

## อ้างอิง

## แหล่งข้อมูลอื่น

* เว็บไซต์ทางการของเขตโคโต 


โคโต
เขตซูงินามิ

**เขตซูงินามิ** () เป็น 1 ใน 23 เขตพิเศษของกรุงโตเกียว ประเทศญี่ปุ่น ในปี พ.ศ. 2551 มีจำนวนประชากรประมาณ 536,657 คน มีขนาดพื้นที่ทั้งสิ้น 34.02 ตารางกิโลเมตร
## ภูมิศาสตร์
เขตซูงินามิตั้งอยู่ทางทิศตะวันตกของกรุงโตเกียว มีอาณาเขตติดต่อกับเขตชิบูยะ และเขตนากาโนะ ทางทิศตะวันออก เขตเนริมา ทางทิศเหนือ เขตเซตางายะ ทางทิศใต้ นครมิตากะ และมูซาชิโนะ ทางทิศตะวันตก 

## แหล่งข้อมูลอื่น
* 
* 
* เว็บไซต์ทางการเขตซูงินามิ  


ซูงินามิ
รัฐเซอารา

**รัฐเซอารา** () เป็น 1 ใน 27 รัฐของประเทศบราซิล ตั้งอยู่ภาคตะวันออกเฉียงเหนือของประเทศ บนชายฝั่งมหาสมุทรแอตแลนติก เป็นรัฐที่มีประชากรมากที่สุดอันดับ 8 และมีพื้นที่เป็นอันดับ 17 เป็นรัฐที่เป็นจุดหมายปลายทางการท่องเที่ยวหลักของประเทศ เมืองหลวงของรัฐคือเมือง โฟร์ตาเลซา

รัฐมีชื่อเสียงด้านชายหาดที่กว้างขวาง กับความยาว 573 กิโลเมตร (356 ไมล์) และยังมีภูเขา หุบเขา ที่ปลูกผลไม้เมืองร้อน ทางตอนใต้ของรัฐ ที่ติดกับรัฐปาราอีบา รัฐเปร์นัมบูกู รัฐปีเอาอี มีป่าสงวนแห่งชาติอารารีเป (National Forest of Araripe)

## อ้างอิง

เซอารา
หมวดหมู่:อดีตอาณานิคมของโปรตุเกส
หอยสังข์แตร

**หอยสังข์แตร** (; ) จัดเป็นมอลลัสคาในชั้นหอยฝาเดี่ยว 

มีรูปร่างลักษณะและลวดลายสีสวยงาม เปลือกค่อนข้างบาง ยอดเรียวแหลมคล้ายเจดีย์ ช่องปากเปิดกว้างมีสีส้มพื้นผิวด้านนอกสีน้ำตาลอ่อนแต้มด้วยลวดลายสีน้ำตาลเข้มจางสลับกัน ขนาดความยาวเปลือกประมาณ 1 ฟุต  มักอาศัยอยู่ในแนวปะการังน้ำตื้น ของอินโด-แปซิฟิก สำหรับในน่านน้ำไทยจัดว่าเป็นหอยฝาเดี่ยวที่มีขนาดใหญ่ที่สุด โดยจะพบในความลึกประมาณ 30 เมตร ทั้ง
บริเวณอ่าวไทยและฝั่งทะเลอันดามัน เช่นอุทยานแห่งชาติหมู่เกาะสุรินทร์ จังหวัดภูเก็ต เป็นต้น

กินอาหารจำพวก ปลิงทะเลและดาวทะเลเป็นอาหาร  โดยเฉพาะดาวมงกุฎหนาม ซึ่งเป็นสัตว์ที่กินปะการังเป็นอาหาร จึงจัดได้ว่าหอยสังข์แตรเป็นตัวควบคุมตามธรรมชาติมิให้ปะการังต้องสูญหาย  ถือเป็นสัตว์น้ำที่หาได้ยากในปัจจุบัน และมีสถานะทางกฎหมายเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 ปัจจุบันกรมประมงเพาะเลี้ยงขยายพันธุ์เพื่อปล่อยกลับลงทะเลดังเดิมเพื่อคงปริมาณจำนวนในธรรมชาติไว้ให้สมดุล

เปลือกของหอยสังข์แตร ใช้เป็นเครื่องเป่าในพิธีกรรมต่าง ๆ ของศาสนาพราหมณ์มาตั้งแต่สมัยโบราณ

โดยที่ชื่อวิทยาศาสตร์นั้น ตั้งมาจากชื่อของ ไทรทัน ซึ่งเป็นเทพเจ้าแห่งท้องทะเลตามเทพปกรณัมกรีก

## เชิงสัญลักษณ์
*หอยสังข์แตร* ถูกนำมาเป็นสัญลักษณ์ในคณะนิเทศศาสตร์ จุฬาลงกรณ์มหาวิทยาลัย 

## อ้างอิง

หมวดหมู่:หอยฝาเดี่ยว
หมวดหมู่:สัตว์ป่าคุ้มครอง
นกร่อนทะเลหางแดง

thumb| ''Phaethon rubricauda''
**นกร่อนทะเลหางแดง** หรือ **นกนวลหางยาว** () เป็นนกทะเลที่พบในมหาสมุทรอินเดียและมหาสมุทรแปซิฟิก อยู่ในกลุ่มนกร่อนทะเลที่พบเห็นได้ยากแต่ยังมีการกระจายพันธุ์เป็นวงกว้างจึงยังไม่จัดว่าถูกคุกคาม อยู่เป็นอาณานิคมทำรังวางไข่บนเกาะกลางทะเล

## ลักษณะ
นกร่อนทะเลหางแดงคล้ายนกนางนวลแกลบและมีลักษณะใกล้เคียงกับนกร่อนทะเลอีก 2 ชนิดที่เหลือ  ยาวจากปลายปากถึงปลายหาง 46.0-48.0 เซนติเมตร นกที่โตเต็มวัยแล้วมีขนหางคู่กลางยื่นยาวเลยขนหางคู่อื่นออกไปมาก ปากหนาแหลมและแข็งแรง แบนข้าง สันปากบนโค้งลงเล็กน้อย ขอบปากบนหยักเป็นฟันเลื่อย ความยาวของปากไล่เลี่ยกับความยาวของหัว หัวโต คอสั้น ใต้คอเป็นหนังเปลือยเปล่า รูจมูกเป็นรูปรี

ปีกยาว แข็งแรงและปลายปีกแหลม หางเป็นรูปลิ่ม ขนปลายปีกมี 11 เส้น ขาสั้นและอยู่ค่อนไปทางด้านท้ายของลำตัว นิ้วตีนทั้งสี่หันไปข้างหน้าและมีแผ่นพังผืดขึงระหว่างนิ้วทั้งสี่ตลอดความ ยาวของนิ้ว แต่นิ้วที่ 1 (นิ้วตีน) อยู่สูงกว่านิ้วอื่น เล็บโค้งแหลมคมโผล่พ้นแผ่นพังผืดออกมา 

ลำตัวสีขาวอาจปนสีชมพูจางๆ ขนหางคู่บนสุดยื่นยาวเลยขนหางคู่อื่นออกไปมาก สีชมพูเข้มหรือแดง มีแถบสีดำขวางปากทางด้านหน้าของรูจมูก ม่านตาสีน้ำตาลเข้ม มีแต้มสีดำที่โคนปีกและสีข้าง และมีแถบสีดำพาดผ่านตา ขาและโคนนิ้วเท้าสีฟ้าอ่อน ที่เหลือสีดำ

## พฤติกรรมและการกระจายพันธุ์
นกร่อนทะเลหางแดงทำรังบนเกาะในมหาสมุทรเป็นอาณานิคมขนาดใหญ่จากหมู่เกาะฮาวายถึงเกาะอีสเตอร์และข้ามไปถึงประเทศมอริเชียสและเรอูนียง มีการกระจายพันธุ์เป็นวงกว้าง เคยมีการพบนกที่ใส่ห่วงขาจากฮาวายไกลถึงประเทศญี่ปุ่นและประเทศฟิลิปปินส์ มีพิสัยจากทะเลแดงถึงประเทศนิวซีแลนด์และประเทศชิลี

นกมักเลือกอะทอลล์เป็นที่ทำรัง โดยทำรังใต้พุ่มไม้ (หรือร่องหินปูน)  นกร่อนทะเลหางแดงหากินไกลฝั่งตัวเดียว ว่ายน้ำ ดำน้ำได้ กินปลาเป็นอาหาร ส่วมมากเป็นปลาบินและหมึก 

ในประเทศไทยจัดเป็นสัตว์ป่าคุ้มครอง

## อ้างอิง

*  Database entry includes justification for why this species is of least concern

หมวดหมู่:วงศ์นกร่อนทะเล
ร่อนทะเลหางแดง
หมวดหมู่:สัตว์ป่าคุ้มครอง
หมวดหมู่:นกที่พบในประเทศนิวซีแลนด์
ร่อนทะเลหางแดง
จอห์น มัลโควิช

**จอห์น เกวิน มัลโควิช** () เกิดเมื่อวันที่ 9 ธันวาคม ค.ศ. 1953 เป็นนักแสดง ผู้กำกับ และผู้อำนวยการสร้างชาวอเมริกันเชื้อสายโครเอเชีย  มัลโควิชปรากฏในภาพยนตร์มากกว่า 70 เรื่อง จากผลงานแสดงภาพยนตร์เรื่อง *[[Places in the Heart]]* และ *[[In the Line of Fire]]* ที่ทำให้เขาได้รับการเสนอชื่อเข้าชิงรางวัลออสการ์ ผลงานที่ได้รับเสียงวิจารณ์เช่นเรื่อง *[[น้ำตาสีเลือด]]*, *[[ทุ่งสังหาร (ภาพยนตร์)|ทุ่งสังหาร]]*, *[[Dangerous Liaisons]]*, *[[Con Air]]*, *[[Being John Malkovich]]*, และ *[[กระชากปมปริศนาคดีอำพราง]]* รวมไปถึงซีรีส์ประวัติศาสตร์อย่าง *[[:en:Napoléon_(miniseries)|"จอมจักรพรรดินโปเลียน" (Napoleon 2003)"]]*

## แหล่งข้อมูลอื่น

* 
*"John Malkovich " in conversation with Jim Sharman at the Australian Broadcasting Corporation, Sydney Festival, January 2011
* How We Met: John Malkovich & Bella Freud – brief 2008 interview in The Independent
* John Malkovich in Mexico 

หมวดหมู่:นักแสดงอเมริกัน
หมวดหมู่:ผู้ที่ได้รับรางวัลเอมมี
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายสกอตแลนด์
หมวดหมู่:บุคคลจากรัฐอิลลินอย